คือมีอะไรกะแฟนตอน 00:43 ถุงเเตกค่ะ แฟนเลยไปซื้อยาคุมฉุกเฉินมาให้กิน ตอน04:01 เเต่หนูเผลอกินเม็ดที่2ก่อนเพราะคิดว่าเป็นเม็ดเเรก ทำไงดีคะ
สวัสดีค่ะ ยาคุมกำเนิดชนิดที่มี 2 เม็ดใน 1 แผงนั้น มีปริมาณฮอร์โมนที่เหมือนกันและในปริมาณที่เท่ากัน ดังนั้น สามารถเลือกทานเม็ดใดก่อนก็ได้ ไม่แตกต่างกันค่ะส่วนประสิทธิภาพในการป้องกันการตั้งครรภ์ของยาคุมฉุกเฉิน จะขึ้นอยู่กับความรวดเร็วในการทานหลังจากมีเพศสัมพันธ์ หากได้ทานเม็ดแรกภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%และเมื่อทานเม็ดแรกไปแล้ว ก็ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วย คือไม่เกินเวลา 16.01 น.ค่ะ